На основу члана 44. Закона о локалној самоуправи („Сл. гласник РС“, бр. 129/07, 83/14 – др. закон, 101/16 – др. закон, 47/18 и 111/21-др. закон) и члана 66. Статута општине Владичин Хан ("Службени гласник града Врања", бр. 4/19 и 28/22), председник општине Владичин Хан дана 04.05.2023. године, доноси

**ОДЛУКУ О РАСПИСИВАЊУ**

**ЈАВНОГ ПОЗИВА**

**ЗА ПРИЈАВУ ЗАИНТЕРЕСОВАНИХ ПОЉОПРИВРЕДНИКА ЗА ОДЛАЗАК НА 90. МЕЂУНАРОДНИ САЈАМ ПОЉОПРИВРЕДЕ У НОВОМ САДУ У 2023. ГОДИНИ**

 **I.** Овим јавним позивом општина Владичин Хан врши прикупљање пријава заинтересованих пољопривредника са територије општине Владичин Хан за одлазак на 90. Међународни сајам пољопривреде у Новом Саду у 2023. години, којима ће бити плаћени трошкови пута и улазница, све са циљем упознавања и едукације са новим достигнућима у области пољопривредне производње и механизације, а који је планиран дана **24. маја 2023**. године.

 II. Право на подношење пријава по овом јавном позиву имају сви заинтересовани пољопривредници - физичка лица-носиоци регистрованог пољоприврдних газдинстава или чланови регистрованог пољопривредног газдинства, као и чланови који живе на истој адреси носиоца пољопривредног газдинства, а нису уписана у Регистар, са пребивалиштем на територији општине Владичин Хан.

 III. Потребна документација уз пријаву на јавни позив је:

* Потврда/ доказ о активном статусу у Регистар пољопривредних газдинстава (РПГ);
* Очитана лична карта/ фотокопија личне карте носиоца односно члана РПГ уколико је подносилац пријаве члан РПГ.

 IV. Испуњеност услова по овом јавном позиву утврђује Комисија формирана решењем председника општине а на основу приложене документације.

 У случају већег броја пријављених пољопривредника за одлазак на сајам приликом одабира предност ће имати пријављена лица која до сада нису посећивали сајам у организацији општине, а у складу са Законом о равноправности полова и подједнаких могућности („Службени гласник РС“, број 104/2009) предност у одабиру имаће жене.

 V. Рокови и начин подношења пријава

 Образац пријаве се може преузети у услужном центру и просторијама Општинске управе општине Владичин Хан, у канцеларији број 18 и 13, сваког радног дана од 8-15 часова или преузети са званичног сајта општине Владичин Хан.

 Пријаве се предају у канцеларијама број 18 и 13, најкасније до 22.05.2023 године.

 За додатне информације контакт особе: Слађана Стевановић Тасић и Драган Стевановић, тел. 017/715-0217 и 017/715-0213.

 VI. Овај јавни позив објавити на огласној табли Општинске управе општине Владичин Хан и на званичном сајту општине Владичин Хан, [www.vladicinhan.org.rs](http://www.vladicinhan.org.rs/)

**ОПШТИНА ВЛАДИЧИН ХАН**

**Број: 320-12/2023-II**

Дана: 04.05.2023.године

 **П Р Е Д С Е Д Н И К,**

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

 **Горан Младеновић**